section_heading: O pjesmi
paragraph_text: Sa svojim prvim singlom "Love Me Do" Beatlesi su ostvarili relativno skroman uspjeh, i izvan Liverpoola i Hamburga još uvijek gotovo nitko nije čuo za njih. To je bilo i zato što upravo kad su izdali "Love Me Do" i kad se on popeo na britanske ljestvice, nisu bili u mogućnosti aktivno promovirati svoju ploču, jer su imali ugovoren drugi nastup u Hamburgu. No njihov glazbeni producent, George Martin, osjetio da je treba izdati drugu ploču i odlučio je ići naprijed s drugim singlom.